Maniche

Nuno Ricardo Oliveira Ribeiro eli Maniche (s. 11. marraskuuta 1977 Lissabon, Portugali) on portugalilainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja. Hänen lempinimensä tulee tanskalaisen entisen jalkapalloilijan Michael Mannichen nimestä.

 Pelaajaura 

Maniche aloitti uransa Benfican junioreissa. Vuodet 2002–2005 hän pelasi Portossa, ja voitti seuran paidassa UEFA Cupin (2003), Mestarien liigan (2004), kaksi Portugalin-mestaruutta (2003–2004) sekä yhden Portugalin cupin (2003). Mestarien liigan voiton jälkeen Maniche myytiin 16 miljoonalla eurolla Venäjälle Dinamo Moskvaan. 

Tammikuussa 2006 hänet lainattiin Englannin Valioliigan Chelseaan puoleksi vuodeksi. Manichen alku Chelsean paidassa ei ollut lupaava hänen saatuaan punaisen kortin heti ensiminuuteilla avausottelussaan West Ham Unitedia vastaan. Ulosajo ei juurikaan Chelseaa haitannut vaan se voitti ottelun lopulta maalein 4–1. Maniche oli osa joukkuetta kun Chelsea voitti sen historian toisen Valioliiga-mestaruutensa. 

Maniche siirtyi Espanjan pääsarjassa pelaavaan Atlético Madridiin 30. elokuuta 2006  yhdeksällä miljoonalla eurolla.Maniche liittyy Atlético Madridin joukkueeseen MTV3 Internet. Viitattu 30.8.2006. Ura Atléticossa oli myrskyisä eikä portugalilainen koskaan sopeutunut kunnolla madridilaisjoukkueeseen. Jo ensimmäisen Atlético-kautensa aikana Maniche nostatti kohua rattijuopumuspidätyksellä,Maniche da positivo en un control de alcoholemia en Lisboa Marca. Viitattu 22.5.2009. tappelunujakalla harjoituskentälläManiche y Antonio López casi llegan a las manos durante el entrenamiento Marca. Viitattu 22.5.2009. sekä lausunnoillaan lehdistölle, jotka voitiin tulkita joukkueen ja sen pelitavan vähättelemiseksi.Don Enrique Cerezo: “We’ve had very bad luck with injuries” clubatleticomadrid.com. Viitattu 22.5.2009. Joulukuussa 2007 suhteet päävalmentaja Javier Aguirreen viilenivät tuntuvasti. Espanjalaislehtien mukaan Maniche oli vilpillisesti esittänyt olevansa loukkaantunut välttyääkseen pelaamasta Espanjan Cupin ottelua alemman sarjatason Granada 74:tä vastaan.Maniche no volverá a vestir de rojiblanco Marca. Viitattu 22.5.2009.  Välirikon seurauksena Maniche lainattiin italialaiseen Interiin puolen vuoden mittaisella sopimuksella tammikuussa 2008.Maniche joins Inter  FC Internazionale Milano. Viitattu 15.1.2008. Lainalta paluun jälkeen Maniche pyysi anteeksi aiempaa käytöstään ja ilmoitti halukkuudestaan jatkaa uraansa Atléticossa.Maniche: “I think that there’s always time to fix things if you do it with your heart” clubatleticomadrid.com. Viitattu 22.5.2009. Kun Aguirrekin vihdoin leppyi,Aguirre: No problem if Maniche stays Sportinglife.com. Viitattu 22.5.2009. Maniche teki paluun pelaavaan kokoonpanoon ja syyskauden 2008 hyvien otteiden johdosta seuran arveltiin tarjoavan hänelle jatkosopimusta.El Atlético rechazó 10 'kilos' del Bolton por Maniche  Mundo Deportivo. Viitattu 22.5.2009. Maniche ei kuitenkaan enää kuulunut helmikuussa 2009 päävalmentajaksi nimitetyn Abel Resinon luottopelaajiin ja jäi yhä useammin pelaajalistan ulkopuolelle.Maniche: entrenamiento de castigo  Mundo Deportivo. Viitattu 22.5.2009. Myöhemmin keväällä Manichen jätettyä saapumatta yhdessä joukkuetoverinsa Giourkas Seitaridisin kanssa kotiotteluun Sporting Gijonia vastaan seura rankaisi häntä määräaikaisella erottamisella.Cerezo: "Los jugadores tienen la obligación de ir a los partidos" Marca. Viitattu 22.5.2009. Lopulta pelaaja ja seura purkivat sopimuksen saman vuoden toukokuussa.El Club alcanza un acuerdo con Maniche para la rescisión del contrato del portugués clubatleticomadrid.com. Viitattu 6.5.2009. 

Maniche siirtyi Kölniin heinäkuussa 2009Maniche on his way to Köln bundesliga.de. Viitattu 21.7.2009. ja uudessa seurassa hän sai myös säännöllisesti peliaikaa.Maniche: Game Log ESPN soccernet. Viitattu 28.12.2009. Hänen peliesityksensä eivät kuitenkaan pidemmän päälle täyttäneet asetettuja odotuksia ja hänen motiivinsa pelata Bundesliigassa kyseenalaistettiin saksalaislehdistössä.Koeln Midfielder Maniche Hits Back At Critics Goal.com. Viitattu 17.5.2010. Kauden päätteeksi Köln tiedotti pelaajan ja seuran purkaneen sopimuksen keskinäisessä yhteisymmärryksessä. Syyksi ilmoitettiin Manichen halu palata takaisin kotimaahansa oman perheensä pariin.FC: Bei Lanig geht es um die Ablöse kicker.de. Viitattu 17.5.2010. 

Kesäkuussa 2010 hän solmi Sportingin kanssa yksivuotisen sopimuksen. Siirron yhteydessä Maniche mainitsi isänsä olevan Sportingin kannattaja ja vieneen tämän lapsena katsomaan seuran otteluita.Sporting capture Evaldo and Maniche uefa.com. Viitattu 20.7.2010. Sportingissa vietetyn kauden jälkeen Maniche oli vuoden verran ilman seuraan, kunnes toukokuussa 2012 hän ilmoitti lopettavansa pelaajauransa.Maniche announces retirement Goal.com. Viitattu 1.6.2012.

Portugalin maajoukkueessa Maniche pelasi ensimmäisen kerran vuonna 2003. Hän oli mukana EM-kilpailuissa 2004 ja MM-kilpailuissa 2006.

 Mestaruudet 

 Intercontinental Cup: 1
 2004, Porto
 Mestarien liiga: 1
 2004, Porto
 UEFA Cup: 1
 2003, Porto
 Portugalin superliiga: 2
 2003, Porto
 2004, Porto
 Portugalin cup: 1
 2003, Porto
 Valioliiga: 1
 2006, Chelsea

 Valmentajaura 

Kesällä 2013 Manichesta tuli Portugalin pääsarjassa pelaavan Paços de Ferreiran apulaisvalmentaja. Seuran päävalmentajaksi oli tuolloin palkattu Manichen entinen pelitoveri Costinha.Costinha succeeds Fonseca at Paços de Ferreira uefa.com. Viitattu 23.5.2014. Kaksikko erotettiin kuitenkin jo saman vuoden lokakuussa seuran ollessa sarjataulukon viimeisenä.Football: Pacos de Ferreira sack coach Costinha Global Post. Viitattu 23.5.2014. 

 Lähteet 

 Aiheesta muualla 
 Maniche Portugalin jalkapalloliiton sivustolla 

Luokka:Portugalilaiset jalkapalloilijat
Luokka:Vuonna 1977 syntyneet
Luokka:Elävät henkilöt